La Decisió 940/2011/UE del Parlament Europeu i del Consell, de 14 de setembre de 2011, adopta declarar l'any 2012 "Any Europeu de l'Envelliment Actiu i de la Solidaritat Intergeneracional".
La participació en aquest Any Europeu està oberta, entre altres, als Estats membres.
El Decret 332/2011, de 3 de maig, de reestructuració del Departament de Benestar Social i Família, estableix que l'Oficina de la Gent Gran Activa depèn de la Secretaria de Família.
D'acord amb aquest Decret li correspon valorar els projectes de subvencions vinculats a l'Oficina.
En el marc d'aquestes competències, el Departament de Benestar Social i Família considera adient aprovar una convocatòria de subvencions a entitats sense ànim de lucre, amb la finalitat d'impulsar programes i actuacions en relació amb els objectius de l'Any Europeu de l'Envelliment Actiu i de la Solidaritat Intergeneracional.
Atès el que preveuen el Text refós de la Llei de finances públiques de Catalunya, aprovat mitjançant Decret legislatiu 3/2002, de 24 de desembre, i els preceptes bàsics de la Llei 38/2003, de 17 de novembre, general de subvencions, i el seu Reglament de desplegament aprovat pel Reial decret 887/2006, de 21 de juliol;
Vist l'informe del Consell General de Serveis Socials, i en ús de les atribucions que em confereix la legislació vigent i, en concret, l'article 92.3 del Text refós de la Llei de finances públiques de Catalunya, aprovat mitjançant el Decret legislatiu 3/2002, de 24 de desembre,
Aprovar les bases de la convocatòria, que consten en l'annex d'aquesta Ordre.
Obrir la convocatòria per atorgar subvencions a entitats sense ànim de lucre per a programes i actuacions en motiu de l'Any Europeu de l'Envelliment Actiu i de la Solidaritat Intergeneracional.
La dotació d'aquesta convocatòria serà de 420.000 € de les partides del pressupost per a l'exercici 2012 de la Generalitat de Catalunya, següents:
El crèdit inicial disponible indicat es podrà ampliar d'acord amb la normativa vigent.
Les sol·licituds s'han de presentar, en el lloc i la forma que indiquen les bases reguladores, en el termini de 20 dies naturals a comptar des de l'endemà de la data de publicació de la convocatòria en el Diari Oficial de la Generalitat de Catalunya.
Les actuacions objecte d'aquests ajuts s'han de dur a terme durant l'any natural de la convocatòria tenint en compte, en qualsevol cas, el termini màxim de justificació previst a les bases reguladores.
El termini màxim per notificar i emetre resolució és de tres mesos a comptar de l'endemà de la data de finalització del termini de presentació de sol·licituds.
La resolució es notificarà per correu certificat als interessats.
Contra la resolució que no exhaureix la via administrativa, es pot interposar recurs d'alçada davant el mateix òrgan que dicta la resolució o davant el superior jeràrquic, que és l'òrgan competent per emetre resolució, en el termini d'un mes, d'acord amb el disposen l'article 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, i l'article 76 de la Llei 26/2010, de 3 d'agost, del règim jurídic i de procediment de les administracions públiques de Catalunya.
Contra l'acte de convocatòria, que exhaureix les via administrativa, i les bases reguladores, les persones interessades poden interposar recurs contenciós administratiu, d'acord amb l'article 10.1.b de la Llei 29/1998 de 13 de juliol, reguladora de la jurisdicció contenciosa administrativa davant el Tribunal Superior de Justícia de Catalunya, en el termini de dos mesos a comptar de l'endemà de la data de la publicació en el Diari Oficial de la Generalitat de Catalunya.
Amb caràcter previ, contra l'acte de convocatòria, les persones interessades poden interposar recurs de reposició, d'acord amb l'article 77 de la Llei 26/2010, de 3 d'agost, davant el conseller de Benestar Social i Família, en el termini d'un més a comptar de l'endemà de la publicació en el Diari Oficial de la Generalitat de Catalunya.
Bases per a la concessió de subvencions a entitats per a programes i actuacions en motiu de l'Any Europeu de l'Envelliment Actiu i de la Solidaritat Intergeneracional
L'objecte d'aquesta subvenció és el suport en el finançament de les actuacions per a programes que incorporin els objectius de l'Any Europeu de l'Envelliment Actiu i de la Solidaritat Intergeneracional:
1.1 Sensibilitzar la societat sobre la importància del valor de l'envelliment actiu, destacant la contribució que la gent gran pot fer a la societat i a la seva economia.
1.2 Promoure i impulsar l'envelliment actiu dins de tots els àmbits de la societat, aprofitant tot el potencial que pot aportar la Gent Gran.
1.3 Estimular el debat i l'intercanvi d'experiències entre els Estats membres i els sectors interessats, amb l'objectiu de consensuar les propostes sobre les polítiques d'envelliment actiu.
1.4 Identificar i difondre les bones pràctiques, per tal de fomentar la cooperació i les sinèrgies entre els diferents actors.
2.1 La Secretaria de Família podrà subvencionar els programes o actuacions següents:
a) Programes o actuacions de promoció de la participació activa de la gent gran.
b) Programes o actuacions de promoció de les relacions intergeneracionals.
c) Programes o actuacions que promoguin la millora del benestar i la salut de la gent gran a partir de l'envelliment actiu.
d) Programes que promoguin la formació continuada de la gent gran.
2.2 En cap cas poden ser subvencionables els projectes o actuacions que corresponen a serveis que l'Administració gestiona directament o indirectament, ni els projectes o activitats que, si bé tenen relació amb els programes descrits, són més propis de les competències específiques d'altres departaments de la Generalitat o d'altres unitats del Departament.
2.3 Serà condició que aquests programes es portin a terme en el transcurs de l'any 2012 i tinguin una durada mínima de sis mesos.
2.4 En tot cas, l'atorgament de les subvencions als projectes o actuacions estarà supeditada a les disponibilitats pressupostàries de l'exercici de la convocatòria.
Poden ser-ne beneficiàries les associacions, les fundacions i altres persones jurídiques privades sense ànim de lucre sempre que desenvolupin les activitats i programes a Catalunya.
4.1 Els requisits que han de complir les entitats sol·licitants són els següents:
Les bases específiques establiran els requisits que es puguin considerar necessaris d'inscripció a registres específics.
b) No haver estat objecte de cap resolució ferma de caràcter sancionador amb relació a la prestació del servei que se subvenciona, o bé haver-ne estat objecte i haver prescrit la sanció.
c) Han de complir els requisits que estableixen els articles 32.1, 32.3, 33 i 36.4 de la Llei 1/1998, de 7 de gener, de política lingüística, en el local, la sala, l'establiment o el centre de treball on es presti l'activitat o servei objecte de subvenció.
d) Les entitats amb un nombre de 50 persones treballadores o més han de complir l'obligació que estableix l'article 38.1 de la Llei 13/1982, de 7 d'abril, d'integració social dels minusvàlids, de donar ocupació almenys a un 2% de persones treballadores amb discapacitats sobre el nombre total dels de l'entitat, o de l'aplicació de les mesures alternatives de caràcter excepcional que regulen el Reial decret 364/2005, de 8 d'abril, i el Decret 246/2000, de 24 de juliol.
e) En el cas d'entitats amb una plantilla igual o superior a 25 treballadors o treballadores, han de complir l'obligació, d'acord amb els agents socials, d'utilitzar mitjans per prevenir i detectar casos d'assetjament per raó de sexe, i intervenir-hi, en els seus centres de treball.
f) En cas de les fundacions, cal haver presentat els comptes anuals al registre corresponent.
g) La seu social de les entitats sol·licitants ha de ser a Catalunya.
Així mateix les activitats i programes que realitzen s'han de fer a Catalunya.
4.2 No poden obtenir la condició d'entitat beneficiària les entitats sol·licitants que incorrin en alguna de les circumstàncies que preveu l'article 13 de la Llei 38/2003, de 17 de novembre, general de subvencions.
4.3 S'estableix una fase de preavaluació en la qual l'òrgan competent verificarà el compliment d'aquests requisits per adquirir la condició de beneficiari de la subvenció.
5.1 Les sol·licituds s'han de presentar en l'imprès normalitzat que es facilitarà a les seus dels serveis territorials del Departament de Benestar Social i Família o a traves d'Internet www.gencat.cat/benestarsocialifamilia o a l'Oficina Virtual de Tràmits http://www.gencat.cat/ovt, pestanya Empreses, i es facilitarà a les dependències i a les oficines del Departament de Benestar Social i Família.
Les sol·licituds, degudament emplenades, junt amb la documentació requerida es presentaran en el registres del Departament, o a:
www.gencat.cat/benestarsocialifamiliar/registres, sens perjudici de presentar-ho a qualsevol lloc dels que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
Si la sol·licitud es presenta a les oficines de correus, s'ha de fer dins d'un sobre obert per tal que la sol·licitud sigui datada i segellada pel personal de correus abans de ser certificada, d'acord amb el Reial decret 1829/1999, de 3 de desembre.
5.2 La informació relacionada amb el procediment de concessió de subvencions d'entitats es pot consultar a l'adreça www.gencat.cat/benestarsocialifamiliar/subvencions.
5.3 Documentació general que cal lliurar juntament amb la sol·licitud.
Sol·licitud de transferència bancària per a pagaments de la Tresoreria de la Generalitat de Catalunya a creditors/creditores particulars.
En el cas de les fundacions, certificat del Patronat que faci constar que s'han presentat els comptes anuals al registre corresponent.
5.4 Documentació que només caldrà aportar en el cas que no s'hagi presentat ja a l'Administració de la Generalitat de Catalunya i així s'indiqui expressament en l'imprès de sol·licitud:
Original i fotocòpia o bé fotocòpia compulsada dels estatuts de l'entitat.
5.5 Certificació i declaracions responsables ja incloses a l'imprès de sol·licitud:
a) Declaració responsable d'estar al corrent de les obligacions tributàries davant la Generalitat i l'Estat, i davant la Seguretat Social.
La signatura de la sol·licitud de la subvenció per part de l'entitat beneficiària implica l'autorització a l'Administració de la Generalitat per comprovar d'ofici si el beneficiari està al corrent de les obligacions tributàries i amb la Seguretat Social, llevat que aquesta autorització es denegui expressament a l'imprès de sol·licitud.
b) Declaració responsable d'estar al corrent de pagament d'obligacions per reintegrament de subvencions.
c) Declaració responsable de no trobar-se en cap circumstància prevista a l'article 13 de la Llei 38/2003, de 17 de novembre, general de subvencions.
d) Declaració responsable de concurrència, en el cas de rebre aportacions d'altres administracions o entitats públiques o privades per a la mateixa finalitat, o bé declaració responsable de no haver demanat o obtingut, ni l'entitat ni cap òrgan que en depengui, subvencions o ajuts per a la mateixa finalitat de cap organisme de les administracions públiques ni de cap entitat privada, nacional o internacional.
f) En el cas d'entitats amb un nombre de 50 persones treballadores o més, declaració responsable de complir l'obligació que estableix l'article 38.1 de la Llei 13/1982, de 7 d'abril, d'integració social dels minusvàlids, de donar ocupació almenys a un 2% de persones treballadores amb discapacitat sobre el nombre total dels de l'entitat, o de l'aplicació de les mesures alternatives de caràcter excepcional que regulen el Reial decret 364/2005, de 8 d'abril, i el Decret 246/2000, de 24 de juliol.
g) En el cas d'entitats amb una plantilla igual o superior a 25 persones, declaració responsable del compliment de l'obligació d'utilitzar els mitjans de prevenció, detecció i intervenció en casos d'assetjament sexual i d'assetjament per raó de sexe en el treball d'acord amb l'article 92.7 del Text refós de la Llei de finances públiques de Catalunya, modificat per la disposició addicional setena de la Llei 5/2008, de 24 d'abril, del dret de les dones a eradicar la violència masclista.
5.6 No cal presentar la documentació que ja estigui a disposició del Departament de Benestar Social i Família, sempre que no hagin transcorregut més de cinc anys des de la seva presentació, que no hi hagi cap modificació, i que hagi estat admesa com a vàlida.
En aquest supòsit l'entitat sol·licitant ha d'especificar per escrit mitjançant el formulari de sol·licitud la data, l'òrgan i el procediment on va ser presentada.
No és aplicable aquest apartat quan siguin documents que s'hagin d'actualitzar periòdicament o quan hagin estat modificats amb posterioritat a la seva presentació al Departament.
5.7 Quan l'òrgan competent per a la tramitació de la subvenció no pugui fer les comprovacions adients pels tràmits administratius establerts, podrà requerir, sempre abans de la proposta de resolució de la concessió i en un termini no superior a 10 dies, la presentació de la documentació que acrediti la realitat de les dades contingudes en les declaracions responsables adjuntes a la sol·licitud de subvenció.
Aquest requeriment es notificarà per mitjans electrònics sempre que l'entitat hagi consentit expressament la notificació per mitjans electrònics mitjançant el formulari de sol·licitud, d'acord amb el que s'estableix a l'article 43.3 de la Llei 26/2010, de 3 d'agost, de règim jurídic i de procediment de les administracions públiques de Catalunya.
Igualment, l'entitat podrà exercir en qualsevol moment del procediment el dret a utilitzar un mitjà no electrònic i a revocar el consentiment per a les comunicacions electròniques mitjançant una sol·licitud expressa d'acord amb el que s'estableix a l'article 43.5 de la mateixa Llei.
5.8 Les sol·licituds, degudament emplenades, han d'anar acompanyades de la documentació específica següent:
Descripció del projecte per al qual se sol·licita la subvenció, d'acord amb el model de la sol·licitud, signat i segellat, amb tots els apartats emplenats:
Justificació de la necessitat del projecte.
Detall de les accions previstes, amb el seu pla de treball temporitzat i desglossat per anualitats, els mitjans materials, tècnics i personals necessaris per realitzar-les.
Abast i característiques de la població a la qual s'adreça el projecte o activitat.
Calendari d'execució dins de l'any que correspon a la convocatòria.
Indicador de la consecució dels objectius plantejats i resultats esperats.
Pressupost detallat d'ingressos i despeses del projecte.
Sol·licitud de bestreta, si s'escau, segons model adjunt al formulari de sol·licitud.
—6 Obligacions de les entitats beneficiàries
b) Justificar davant l'òrgan que concedeix el compliment dels requisits i condicions, i també la realització i el compliment de la finalitat que determinin la concessió o el gaudi de la subvenció.
c) Sotmetre's a les actuacions de comprovació que ha d'efectuar l'òrgan que concedeix i aportar tota la informació que els sigui requerida en l'exercici de les actuacions anteriors.
En qualsevol cas, s'ha de comunicar a l'òrgan que concedeix l'obtenció d'altres subvencions, ajuts, ingressos o recursos que financin les activitats subvencionades.
e) Disposar dels llibres comptables, els registres diligenciats i altres documents degudament auditats en els termes que exigeix la legislació mercantil i sectorial aplicable a l'entitat beneficiària en cada cas, amb la finalitat de garantir l'exercici adequat de les facultats de comprovació i control.
h) Facilitar tota la informació que li requereixi la Intervenció General de la Generalitat, la Sindicatura de Comptes o altres òrgans competents, d'acord amb la normativa vigent.
i) Complir els requisits de l'article 29 de la Llei 38/2003, de 17 de novembre, general de subvencions, relatius a la subcontractació de les activitats subvencionades mitjançant aquestes bases.
j) Presentar a l'òrgan competent les propostes de qualsevol canvi que es pugui produir en l'activitat o el projecte subvencionat.
k) En cas d'associacions, han d'estar al dia en l'elaboració dels comptes anuals i que aquets siguin accessibles al públic.
l) És obligació de totes les entitats beneficiàries incloure el logotip de la Secretaria de Família, del Departament de Benestar Social i Família precedit de la menció "amb la col·laboració de..." així com altres logotips que pugui subministrar la Secretaria de Família en tots els elements informatius i publicitaris que elabori l'entitat beneficiària relacionats amb l'activitat o projecte subvencionat, en suport paper, electrònic o de qualsevol altre tipus.
Els senyals oficials es poden obtenir a l'adreça www.gencat.cat/piv.
—7 Criteris de valoració prioritària
7.1 Per a la concessió de subvencions dels programes o actuacions es valorarà segons les dades que constin a la sol·licitud i l'escala de puntuació que s'especifica:
a) Població diana a la qual va dirigida l'actuació objecte de la subvenció (fins a 15 punts).
b) Incorporació d'iniciatives o actuacions innovadores (fins a 15 punts).
c) Promoció de la sensibilització social pel que fa a la participació de la gent gran activa i la solidaritat intergeneracional (fins a 15 punts).
d) Participació de voluntariat (fins a 10 punts).
d) Incorporació de la perspectiva de gènere i de les dones en les actuacions que conformen l'objecte del projecte subvencionable (fins a 10 punts).
e) Potenciació de la col·laboració amb altres entitats, públiques o privades, mitjançant el treball en xarxa, per tal d'optimitzar recursos i esforços (fins a 10 punts).
f) Fonts de finançament alternatives i, en particular, les subvencions rebudes d'altres administracions públiques o entitats públiques o privades per a la mateixa finalitat, i proporció de la subvenció sol·licitada respecte als mitjans propis de l'entitat sol·licitant destinats a l'actuació o projecte (fins a 10 punts).
7.2 Per als projectes o actuacions és requisit necessari per poder atorgar la subvenció l'obtenció d'un mínim de 60 punts sobre un total de 100 punts possibles.
L'import concedit serà un percentatge del cost total de l'activitat o projecte que no podrà superar la quantitat sol·licitada, tenint en compte les disponibilitats pressupostàries i el nombre de sol·licituds presentades.
L'import de la subvenció en cap cas pot superar, aïlladament o conjuntament, el cost de l'activitat.
9.1 La Comissió de valoració és l'òrgan col·legiat al qual pertoca encarregar-se del desenvolupament del procés de selecció d'activitats i projectes a subvencionar.
9.2 La composició de la Comissió de valoració estarà formada per:
President: una persona adscrita a la Secretaria de Família, nomenada per la persona titular d'aquesta Secretaria.
Quatre persones, adscrites al Departament de Benestar Social i Família, nomenades per la persona titular de la Secretaria de Família.
La persona titular del Servei de Prestacions Econòmiques i Subvencions, que farà les funcions de secretari/ària.
La Comissió podrà ser assistida pel personal tècnic que la mateixa Comissió consideri necessari.
9.3 S'atribueixen a la Comissió de valoració les funcions d'aplicar les bases reguladores de la convocatòria; examinar els expedients de sol·licitud en funció dels criteris de valoració prioritària establerts i resoldre incidències, si n'hi ha.
9.4 La persona titular de la presidència de la Comissió de valoració és responsable de signar cada una de les actes de proposta valorades i trametre-les a l'òrgan que ha d'emetre la resolució.
9.5 Amb la finalitat d'aclarir punts dubtosos de l'activitat o projecte, o de la resta de la documentació presentada, la Comissió de valoració té la facultat de convocar personalment els i les representants de les entitats sol·licitants o requerir-los per escrit.
9.6 L'òrgan administratiu responsable de la convocatòria garantirà la paritat de gènere en la composició de la Comissió de valoració si és tècnicament viable.
9.7 El règim de funcionament de la Comissió de valoració, en tot el que no preveuen aquestes bases, s'ajusta a les normes aplicables als òrgans col·legiats.
—11 Reformulació de la sol·licitud i desviació pressupostària
11.1 Quan la subvenció tingui per objecte el finançament d'activitats que ha d'exercir el sol·licitant, i l'import proposat estigui per sota de l'import sol·licitat, la Comissió de valoració o l'òrgan competent pot instar el sol·licitant per reformular la sol·licitud d'acord amb els criteris establerts a l'article 27 de la Llei 38/2003, de 17 de novembre, general de subvencions.
11.2 El sol·licitant disposarà d'un termini de deu dies hàbils per reformular la sol·licitud, comptats des de l'endemà de la notificació de l'acte corresponent i haurà de respectar l'objecte, les condicions i la finalitat de la subvenció.
11.3 En el cas que el cost total del projecte sigui més d'un 20% inferior respecte del pressupost inicial, es minorarà la subvenció aplicant sobre la quantitat subvencionada el mateix percentatge de desviació.
12.1 L'import concedit serà un percentatge del cost total de l'activitat o projecte objecte de la subvenció.
12.2 Es podran concedir bestretes fins al 95% de la quantitat atorgada, sense garanties.
12.3 L'autorització de bestretes requereix la sol·licitud prèvia de l'entitat i el compromís per part d'aquesta d'aplicar l'import de la bestreta al compliment de l'objecte de la subvenció, segons model adjunt a l'imprès de sol·licitud.
12.4 La resta de la quantitat atorgada es pagarà quan el beneficiari hagi justificat la realització de la totalitat de l'objecte de la subvenció, a judici de l'òrgan que concedeix, i d'acord amb el que s'estableix en aquetes bases i en la normativa aplicable.
12.5 L'ens gestor tindrà en compte altres subvencions o ajuts que hagi rebut o pugui rebre l'entitat per a la mateixa activitat, de manera que amb la quantitat a atorgar o atorgada no se superi el 100% del cost de l'activitat subvencionada.
13.1 La justificació de l'aplicació dels fons percebuts i el compliment de la finalitat de la subvenció es farà mitjançant la presentació de la relació de tots els justificants, corresponent al cost total de l'activitat o projecte, que contindrà la documentació següent:
b) Una relació classificada de les despeses de l'activitat, signada pel secretari/ària de l'entitat, amb identificació del creditor i del document, el seu import, data d'emissió i, si escau, data de pagament.
Els originals de les factures o documents equivalents en el tràfic mercantil amb eficàcia administrativa, corresponents al total del pressupost de l'activitat o projecte subvencionat, i la documentació acreditativa del seu pagament.
13.2 El termini màxim de presentació de la documentació justificativa serà el dia 5 de novembre de l'any 2012 o fins a la data que s'indiqui a la resolució.
13.3 Les entitats beneficiàries hauran de presentar com a justificació la liquidació del total del pressupost del projecte que es va presentar amb la sol·licitud, indicant els ingressos i les despeses del projecte subvencionat (segons el model normalitzat que es facilitarà a les dependències del Departament de Benestar Social i Família o a través d'Internet www.gencat.cat/benestarsocialifamilia/formularis).
13.4 Finançament de les despeses administratives i de funcionament.
Només es pot destinar a aquestes despeses un màxim del 20% del total del cost de l'activitat o projecte.
13.5 En cap cas es poden presentar despeses d'inversió com a justificants de la subvenció.
13.6 En cas de publicació, s'han de trametre a la Secretaria de Família dos exemplars de la informació impresa relacionada amb els projectes o activitats subvencionats.
13.7 En el supòsit que es facin públics els programes o activitats subvencionats, s'haurà de fer constar la col·laboració de la Secretaria de Família del Departament de Benestar Social i Família amb l'addició del text següent: "La Secretaria de Família del Departament de Benestar Social i Família no ha de compartir necessàriament les opinions expressades".
a) Pel que fa a la tramitació administrativa general, la resolució i la notificació: la Llei 30/1992, de 26 de novembre, de règim jurídic de les administracions públiques i del procediment administratiu comú, i la Llei 26/2010, de 3 d'agost, de règim jurídic i de procediment de les administracions públiques de Catalunya.
b) Pel que fa als aspectes específics de gestió de les subvencions i, en tot cas, les obligacions de les entitats beneficiàries, la justificació i el reintegrament: el Decret 284/1996, de 23 de juliol, de regulació del sistema català de serveis socials; el Text refós de la Llei de finances públiques de Catalunya, aprovat mitjançant Decret legislatiu 3/2002, de 24 de desembre; la Llei 38/2003, de 17 de novembre, general de subvencions, i el Reial decret 887/2006, de 21 de juliol, pel qual s'aprova el Reglament de la Llei 38/2003.
c) Pel que fa al règim sancionador, i amb respecte del que estableix l'article 25.1 de la Constitució: la Llei 12/2007, d'11 d'octubre, de serveis socials, i el Decret 284/1996, de 23 de juliol, de regulació del sistema català de serveis socials, quan aquests siguin aplicables; el Text refós de la Llei de finances públiques de Catalunya, aprovat mitjançant Decret legislatiu 3/2002, de 24 de desembre; la Llei 38/2003, de 17 de novembre, general de subvencions, i el Reial decret 887/2006, de 21 de juliol, pel qual s'aprova el Reglament de la Llei 38/2003.
—15 Caràcter de les subvencions
15.1 Les subvencions que es puguin concedir estan subjectes a limitació pressupostària i no generen cap dret de continuïtat en l'assignació de finançament als destinataris per a exercicis successius.
15.2 Les subvencions concedides se sotmetran al règim fiscal vigent en el moment del seu atorgament.
—17 Protecció de dades de caràcter personal
D'acord amb la Llei Orgànica 15/1999, de 13 de desembre, de protecció de dades de caràcter personal (LOPD), les dades de caràcter personal dels sol·licitants seran tractades amb la finalitat de gestionar i tramitar aquesta convocatòria d'acord amb els principis de seguretat i confidencialitat que la normativa sobre protecció de dades estableix.